Drew Brees

**Drew Christopher Brees** (; født 15. januar 1979 i Dallas i Texas) er en sportskommentator for NBC og tidligere amerikansk fotball quarterback som spilte i National Football League (NFL) i 20 sesonger. Han spilte for New Orleans Saints gjennom størsteparten av sin karriere, og er nummer to i prosentandel fullførte pasninger, touchdownpasninger, pasningsyards i seriespill, fullførte pasninger og pasningsforsøk. Han holder også rekorden for flest kamper på rad med en touchdownpasning, som tidligere hadde tilhørt Johnny Unitas i 52 år.

Brees spilte college football ved Purdue University hvor han satte Big Ten Conference-rekorder for fullførte pasninger, pasningsforsøk og yards. Til tross for suksessen i college førte hans høyde og armstyrke til at han ikke ble draftet før i andre runde av NFLs draft i 2001, av San Diego Chargers. Til å begynne med slet Brees i NFL, før han fant suksess i  og ble utpekt til Pro Bowl og Comeback Player of the Year. Han fikk en kontraktsfornyelse på ett år før han pådro seg en potensielt karriereavsluttende skade, som resulterte i at Chargers lot ham gå i free agency. Han fant umiddelbar suksess med New Orleans Saints, et lag som i løpet av 40 år kun hadde hatt syv vinnende sesonger, fem turer til sluttspillet og én seier i sluttspillet før han ankom byen. Mellom 2006 og 2020 ledet han Saints til ni turer til sluttspillet, syv divisjonstitler (inkludert fire strake fra 2017 til 2020), tre turer til NFC Championship Game og lagets første Super Bowl-seier i Super Bowl XLIV.

Etter 15 sesonger i New Orleans hadde Brees nådd 13 Pro Bowls og blitt utpekt Offensive Player of the Year to ganger. Han ledet også ligaen i pasningsyards syv ganger. Etter å ha annonsert at han skulle pensjonere seg i 2021 tok han en jobb som ekspert for *[[NBC Sunday Night Football]]* og *Nore Dame Football on NBC*.

## Tidlig liv og high school
Drew Christopher Brees ble født 15. januar 1979 i Dallas, Texas til advokatene Eugene Wilson "Chip" Brees II, og Mina Ruth (født Akins; døde i 2009). Bestefaren hans kjempet under Slaget om Okinawa. I en artikkel i *[[Sports Illustrated]]* ble det nevnt at han var oppkalt etter Dallas Cowboys' wide receiver Drew Pearson, men i et intervju i 2014 sa Brees at den historien var "just legend". Han har en lillebror, Reid (født 1981). Da Brees var syv skilte foreldrene han seg og delte foreldrett av guttene, som tilbragte tid hjemme hos begge foreldrene. Han sa senere at det var hardt etter skilsmissen; Brees og hans yngre bror Reid støttet hverandre i perioden og ble derfor svært nære. De har en yngre halvsøster, Audrey, fra farens andre ekteskap med Amy Hightower, datter til demokraten Jack English Hightower.

Brees foreldre hadde begge bakgrunn i idrett. Faren spilte basketball for Texas A&M Aggies' basketballag, og moren var en tidligere All-State i tre idretter i high school. Onkelen på morens side, Marty Akins, var en All-American startende quarterback for Texas Longhrons' college footballag fra 1972 til 1975, og hans morfar, Ray Akins, hadde tredje flest seiere som en hovedtrener ved en high school i Texas i løpet av sine tre tiår ved Gregory-Portland High School. Lillebroren Reid var outfielder for Baylor Bears' baseballag, som nådde College World Series i 2005, og bor nå i Colorado.

Brees spilte ikke tackle football før high school, og var på flag footballaget ved St. Andrew's Episcopal School, med skuespiller Ben McKenzie. I high school utmerket han seg i baseball, basketball og amerikansk fotball og vurderte å spille college baseball. Etter at Brees skadet kneet sitt i 11. klasse ble han fort droppet av rekrutterere fra college. Etter å ha komt seg fra ACL-skade i sitt juniorår ble han utpekt til Texas High School 5A Most Valuable Offensive Player i 1996, og ledet Westlake High Schools fotballag til et sesongresultat på 16–0 og delstatsmesterskapet. I high school fullførte Brees 314 av 490 pasninger (64,1%) for 5 461 yards med 50 touchdowns. I sin seniorsesong fullførte han 211 av 333 pasninger (63,4%) for 3 528 yards og 31 touchdowns. I de to sesongene Brees var starter gikk Westlake 28–0–1 og slo Abilene Cooper, med Dominic Rhodes, 55–15 i mesterskapskampen i 1996. Han ble utpekt til *[[USA Today]]s* All-USA high school football-lag sammen med lagkamerat i San Diego Chargers LaDainian Tomlinson. Brees hadde håp om å følge i sin far og onkels fotspor og spille for Texas Longhorns eller Texas A&M Aggies, men var ikke en ettertraktet rekrutt til tross for sine imponerende resultater.

## College-karriere
Brees fikk bare tilbud fra to universiteter, Purdue og Kentucky, og Brees valgte førstnevnte. Han ble uteksaminert i 2001 med en grad i industriell driftsledelse, og er medlem av Sigma Chi fraternity.

Etter en relativt begivenhetsløs freshmansesong fikk Brees sin første start som sophomore av Boilermakers' hovedtrener Joe Tiller, og kom til å spille en vesentlig rolle i Tiller og Jim Chaneys uortodokse "basketball on grass" pread offensive og tjente som offensive captain som junior og senior. Han hadde muligheten til å registrere seg for NFLs draft i 2000, men valgte heller å fullføre studiene sine. I 2000 ledet han Boilermakers til overraskende seiere over Ohio State og Michigan på vei til Boilermakers' første Big Ten Championship (delt med Michigan og Northwestern) siden 1967. Kampen mot Ohio State ble senere vist på ESPN Classic og er velkjent for Brees' fire interceptions og 64-yard touchdownpasning til Seth Morales med 1:55 igjen av kampen som sikret en viktig 31–27 seier, som fikk kommentatoren Brent Musburger til å rope "Holy Toledo!", og etter kampen ble banen stormet. Med seier over Michigan og Northwestern vant Purdue en invitasjon til Rose Bowl 2001, for første gang siden 1967, men Purdue tapte kampen med ti poeng mot Washington Huskies.

Brees var en finalist for Dave O'Brien Award for landets beste quarterback i 1999. Han vant Maxwell Award, utdelt til landets beste spiller i 2000, og NCAAs Today's Top VIII Award i 2001. Brees var også nummer fire under avstemningen for Heisman-troféet i 1999 og nummer tre i 2000. Som senior ble Brees den første spilleren på Boilermakers siden Bruce Brineman i 1989 til å bli utpekt til Academic All-America. Han ble også utpekt til Academic All-Big Ten tre ganger, ble innlemmet i Mortar Board og ble tildelt Big Ten Medal of Honor og NFF National Scholar-Athlete Award. Brees ble også tildelt Purdue's Leonard Wilson Award for Unselfishness and Dedication.

I løpet av sin collegekarriere satte Brees to NCAA-rekorder, 13 Big Ten Conference-rekorder og 19 skolerekorder ved Purdue. Da han forlot Purdue hadde han Big Ten Conference-rekorder i pasningsyards (11 792), touchdownpasninger (90), yards totalt (12 693), fullførte pasninger (1 026), og pasningsforsøk (1 678). Han tangerte en NCAA-rekord med en 99-yard pasning til Vinny Sutherland mot Northwestern 25. september 1999, og holdt rekorder for flest pasningsforsøk i en kamp med 83 i 15 år, frem til Washington States quarterback Connor Halliday slo den i oktober 2013.

I 2009 ble Brees innlemmet i Purdue's Intercollegiate Athletics Hall of Fame. I 2011 etablerte Big Ten Conference Griese–Brees Quarterback of the Year-prisen, oppkalt etter Brees og Bob Griese. Han ble utpekt til Big Tens beste quarterback for 1990-årene og rangert som #48 på dokumentaren *[[Big Ten Icons]]* fra 2010, som dokumenterte conferencens 50 beste idrettsutøvere.

### Statistikker i college

## Profesjonell karriere

### San Diego Chargers (2001–2005)
#### NFL Draft 2001
Brees suksess i college ledet til at det ble forventet at han ble plukket opp midt i eller mot slutten av første runde i NFLs draft i 2001, men der var bekymringer med tanke på hans relativt lille størrelse for en quarterback (), manglende armstyrke og en antagelse at hans suksess ikke kom til å overføres til NFL fra college football. Brees var den andre quarterbacken, bak Michael Vick fra Virginia Tech, til å bli plukket opp i draftet, da han ble valgt av San Diego Chargers som første pick i andre runde, #32 totalt. San Diego hadde originalt første pick i draftet, men byttet det til Atlanta Falcons (som draftet Vick) mot deres pick i femte runde; San Diego brukte det til å plukke opp LaDainian Tomlinson.

#### Tidlig karriere

I sin nykommersesong var Brees reserve for quarterback Doug Flutie, som startet alle 16 kampene i sesongen. Brees spilte sin første profesjonelle kamp 4. november 2001 mot Kansas City Chiefs i uke 8. Han tok banen for å erstatte Flutie, som hadde pådratt seg en hjernerystelse. Han avsluttet kampen med 221 pasningsyards og sin første touchdownpasning, en 20-yard pasning til Freddie Jones. Dette var den eneste kampen Brees skulle spille som nykommer.

Den 19. august 2002 ble han utpekt til starter for -sesongen over Doug Flutie. Brees startet alle 16 kampene i sesongen for Chargers, som hadde en sterk start på sesongen, 6–1, men avsluttet sesongen med 2 seiere i de 9 siste kampene og avsluttet 8–8. Han avsluttet 2002-sesongen med 3 284 pasningsyards, 17 touchdowns og 16 interceptions.

I uke 4 av 2003-sesongen hadde Brees en 23-yard touchdownpasning til LaDainian Tomlinson i et 34–31 nederlag mot Oakland Raiders. Etter en skuffende 1–7 start på sesongen ble Brees erstattet av Flutie, men fikk tilbake stillingen som starter innen uke 15. I de 11 kampene han spilte hadde han 2 108 pasningsyards, 11 touchdowns og 15 interceptions.

#### 2004-sesongen

Brees' fremtid med Chargers var usikker etter at San Diego plukket opp NC States Philip Rivers etter NFLs draft i 2004. Han presterte bra gjennom treningsleiren og sesongoppkjøringen, og hadde i stor grad garantert stillingen sin som starter før sesongstart, mens Rivers var hans reserve.

Brees forble starter gjennom -sesongen, hvor han startet 15 kamper og ledet laget til ett resultat i seriespillet på 12–4. I uke 8 mot Oakland Raiders fullførte han 22 av 25 pasninger for 281 yards og fem touchdowns i en 42–14 seier, og fikk sin første AFC Offensive Player of the Week-tittel. Brees hadde imponerende statistikker, med en prosentandel fullførte pasninger på 654,5% for 3 159 yards med 27 touchdowns og kun syv interceptions, og en passer rating på 104,8. Chargers vant AFC West for første gang på 10 sesonger, og Brees ble utvalgt til Pro Bowl 2004. Han ble utpekt til NFL Comeback Player of the Year for 2004. I Wild Card-runden mot New York Jets hadde Brees 319 pasningsyards med to touchdowns og én interception i kampen, som endte i tap, 20–17, på overtid.

#### 2005-sesongen

Brees ble en free agent etter 2004-sesongen, og det var ikke forventet at han skulle returnere til San Diego som allerede hadde investert store penger i Rivers. Laget gav Brees eventuelt en franchise tag, med en 1-årig kontrakt som firedoblet lønnen hans til $8 millioner for -sesongen. Ifølge kontrakten kunne Brees byttes til eller signeres med et annet lag, men Chargers skulle da få to fremtidige draft picks i første runde i retur. Han ble ikke byttet og fortsatte som lagets startende quarterback for 2005-sesongen.

Etter å ha startet sesongen 1–2 ledet Brees laget til en 41–17 seier over New England Patriots Han fullførte 19 av 24 pasninger for 248 yards og to touchdowns, og ble utpekt til AFC Offensive Player of the Week. Han satte en karriererekord med 3 576 pasningsyards i sesongen. Han hadde også en passer rating på 89,2 som var tiende best i NFL. I sesongens siste kamp, mot Denver Broncos, revnet Brees sin labrum i skulderen i et forsøk på å plukke opp sin egen fumble etter å ha blitt taklet av Broncos' safety John Lynch. Denvers tackle Gerard Warren traff Brees mens han var på bakken, som forårsaket skaden. Brees hadde ett artroskopisk inngrep utført av Dr. James Andrews for å fikse skaden i hans kasteskulder (høyre) 5. januar 2006. Senere rapporter nevnte også rotatormansjettskader, og Brees ble også behandlet av Dr. Saby Szajowitz for å vinne tilbake muskelstyrke.

Etter sesongen ble Brees tilbudt en 5-årig kontrakt verdt $50 millioner med en grunnlønn på $2 millioner i første året fra Chargers, hvor resten av utbetalingene var i stor grad avhengige av Brees' prestasjoner.

### New Orleans Saints (2006–2020)
Etter at Chargers nektet å endre på tilbudet sitt begynte Brees å kommunisere med andre lag. New Orleans Saints og Miami Dolphins var begge interessert i ham. New Orleans kom med et tilbud som inkluderte $10 millioner garantert første året og en mulighet for $12 millioner året derpå. Miami var usikre på hvorvidt Brees' skulder hadde kommet seg helt, og ble anbefalt av leger å ikke signere ham på grunn av skaden. Dolphins avsluttet forhandlinger med Brees og valgte heller å bytte til seg Minnesota Vikings' quarterback Daunte Culpepper. Brees signerte en 6-årig kontrakt verd $60 millioner med Saints 14. mars 2006. Dolphins' avgjørelse om å ikke signere Brees var grunnen til at Nick Saban sa opp sin stilling og gikk til Alabama.

#### 2006-sesongen

Brees hadde et produktivt første år med Saints. Laget, som hadde en ny hovedtrener i Sean Payton, kom tilbake fra en katastrofal 2005-sesong (da laget ikke kunne spille i New Orleans på grunn av skadene fra orkanen Katrina og avsluttet sesongen 3–13) og avsluttet 2006-sesongen 10–6 og sikret divisjonstittelen i NFC South. Den 5. november, i en 31–14 seier over Tampa Bay Buccaneers, hadde Brees 314 pasningsyards og tre touchdowns og fikk sin første NFC Offensive Player of the Week-tittel. Den 19. november, i en 31–16 seier over Cincinnati Bengals, satte han en personlig rekord med 510 pasningsyards, med to touchdowns og tre interceptions. I uke 14, da Saints slo Dallas Cowboys 42–17, hadde han 384 pasningsyards og fem touchdowns som vant ham sin andre NFC Offensive Player of the Week-tittel i 2006. Brees ledet ligaen og satte lagrekord med 4 418 pasningsyards, var nummer tre i ligaen med 26 touchdownpasninger og 11 interceptions, og hadde en passer rating på 96,2. Han ble utpekt til startende quarterback for NFC i Pro Bowl 2007, og ble valgt til All-Pros førstelag. Den 5. januar 2007 ble han nevnt som nummer to bak tidligere lagkamerat Tomlinson i avstemningen for ligaens MVP, utført av Associated Press. Brees og Tomlinson delte alter Payton NFL Man of the Year Award i 2006.

I sin første sluttspillkamp for New Orleans den 13. januar 2007 fullførte Brees 20 av 32 pasninger med én touchdown mot Philadelphia Eagles i divisjonsrunden i Louisiana Superdome. Saints sikret en 27–24 seier og gikk videre til lagets første NFC Championship Game, mot Chicago Bears. Han fullførte 27 av 49 pasninger for 354 yards med to touchdowns, men hadde tre kostbare turnovers og fikk straffe for intentional grounding i målsonen som resulterte i en safety. Saints tapte NFC Championship-kampen 39–14. Brees slo sin venstre albue ut av ledd i første kvarter av Pro Bowl.

#### 2007-sesongen

Brees' andres sesong med Saints startet tungt, med fire tap i sesongens fire første kamper, hvorav tre av dem var med en poengforskjell på minst 17. Etter uke fem skulle laget derimot starte en seierrekke. I uke 8, i en 31–10 seier over San Francisco 49ers, hadde han 336 pasningsyards og fire touchdowns, og ble utpekt til NFC Offensive Player of the Week. Etter den neste kampen, hvor Saints slo Jacksonville Jaguars 41–24, var Saints tilbake til en seierprosent på .500, 4–4. I en 31–24 seier over Arizona Cardinals i uke 15 hadde Brees 315 pasningsyards og to touchdowns, og ble igjen utpekt til NFC Offensive Player of the Week, hans andre i 2007. Totalt i sesongen slo Brees sin personlige rekord med 4 423 pasningsyards, og tangerte en lagrekord med 28 touchdowns. Han slo også Rich Gannons NFL-rekord for flest fullførte pasninger i en sesong med 440. Med et sesongresultat på 7–9 nådde ikke Saints sluttspillet.

#### 2008-sesongen

Saints gikk igjen glipp av sluttspillet i , men Brees hadde ett statistisk sterkt år, bare 15 yards under NFL-rekorder for pasningsyards i en sesong satt av Dan Marino i . I uke 6, da Saints slo Oakland Raiders 34–3, fullførte han 26 av 30 pasninger for 320 yards og tre touchdowns, og vant NFC Offensive Player of the Week-tittelen. Mot San Diego Chargers i uke 8, da Saints vant 37–32, hadde Brees 339 pasningsyards og tre touchdowns, og ble igjen utpekt til NFC Offensive Player of the Week. I uke 12 slo Saints Green Bay Packers 51–29, og Brees samlet 323 pasningsyards og fire touchdowns for sin fjerde NFC Offensive Player of the Week-tittel i 2008. Han avsluttet sesongen med å bli den andre quarterbacken i NFLs historie til å nå 5 000 pasningsyards i én sesong, med 5 069.

I løpet av 2008-sesongen hadde han 10 kamper med minst 300 pasningsyards, og tangerte Rich Gannons rekord fra . Han ble utpekt til FedEx Air Player of the Week for sine prestasjoner i uke 8 og 12, og ble utpekt til AP Offensive Player of the Year 2008. Han ble utpekt til sitt tredje Pro Bowl.

Brees tok en stilling ved hovedstyret til National Football League Players Association i 2008, og holdt den stillingen ut 2014-sesongen.

#### 2009-sesongen: Super Bowl XLIV

Brees satte en personlig rekord og tangerte en lagrekord i sesongåpningen i  mot Detroit Lions med seks touchdownpasninger, da han fullførte 26 av 34 pasninger for 358 yards, som også gav ham NFC Offensive player of the Week-tittelen. Uken etter ledet Brees Saints til en 48–22 seier over Philadelphia Eagles, med 311 yards og tre touchdownpasninger. Brees tangerte også rekorden for flest touchdownpasninger etter uke 2 med ni. I uke 6 mot New York Giants (5–0) i sesongen) fullførte Brees 23 av 30 pasninger for 369 yards og fire touchdowns, og hadde en passer rating på 156,8 i en dominerende 48–27 seier for sin andre NFC Offensive Player of the Week-tittel i sesongen.

I uke 7 ledet Brees laget til en dramatisk comebackseier borte mot Miami Dolphins 46–34. Saints lå under 24–3 i andre kvarter, den første gangen i sesongen de hadde ligget under i andre kvarter, og scoret for første gang ikke på sin første possession. Brees hadde en svak start, men scoret to touchdowns på løp, en like før halftime som utlignet til 24–10 og en i tredje kvarter som gav Saints ledelsen for første gang i kampen, 37–34.

Uken etter kastet brees for 308 yards på 25 av 33 pasninger med to touchdowns og én interceptions da Saints slo rivalene Atlanta Falcons 35–27, og tangerte lagrekorden for beste sesongstart med sin syvende strake seier. I uke 9 ledet Brees laget til en 30–20 seier over Carolina Panthers. Dette var Brees' første seier over Panthers i Superdome, og slo den gamle lagrekorden for beste sesongstart med 8–0. I uke 12 ledet Brees Saints til ett sesongresultat på 11–0 etter å ha slått New England Patriots 38–17 under *[[Monday Night Football]]*. Brees hadde totalt 371 pasningsyards og en perfekt passer rating på 158,3, og ble den første spilleren til å kaste fem touchdownpasninger mot hovedtrener Bill Belichick. Hans prestasjoner i kampen sikret ham sin tredje NFC Offensive Player of the Week-tittel i 2009. Etter knappe seiere over Washington Redskins og Falcons for å nå ett sesongresultat på 13–0 fikk Saints sitt første nederlag mot Dallas Cowboys, 24–17, etter at DeMarcus Ware forårsaket en fumble fra Brees mot slutten av kampen. Saints tapte sesongens to siste kamper, og Brees spilte ikke i sesongfinalen mot Carolina. Med ett sesongresultat på 13–3 fikk de første seed i NFC.

Brees' individuelle statistikker vant ham flere utmerkelser, inkludert en plass i Pro Bowl, Maxwell Football Clubs Bert Bell Award, og andreplass i APs avstemning for MVP, Offensive Player of the Year, og All-Pro-priser. Han avsluttet sesongen med en prosentandel fullførte pasninger på 70,62%, en ny NFL-rekord.

I divisjonsrunden, samlet Brees 247 pasningsyards og tre touchdowns i en dominerende 45–14 seier over Arizona Cardinals. I NFC Championship-kampen slo Saints Minnesota Vikings 31–28 på overtid. Brees fullførte 17 av 31 pasninger for 197 yards og tre touchdowns i kampen. Saints slo Indianapolis Colts 31–17 i Super Bowl XLIV 7. februar 2010. Brees tangerte en Super Bowl-rekord med 32 fullførte pasninger og vant Super Bowl Most Valuable Player Award. Han hadde 288 pasningsyards med to touchdowns. Det var Saints' første ligatittel noensinne. Brees ble utpekt til *[[Sports Illustrated]]* Sportsman of the Year 2010, både for sin seier i Super Bowl og for sitt veldedighetsarbeid i sammenheng med gjenoppbygingen av New Orleans. Den 17. desember 2010 ble han utpekt til AP Male Athlete of the Year. Fire år etter at Brees tilsluttet seg Saints var han mer treffsikker enn noen annen quarterback i lagets historie. Da Brees og Saints returnerte til New Orleans etter seieren i Super Bowl ble de tatt imot med ett bluesband og tusenvis av tilhengere.

#### 2010-sesongen

Brees startet 2010 sesongen med 237 yards og én touchdownpasning i en 14–9 seier over Minnesota Vikings, en omkamp fra fjorårets NFC Championship. Mot Atlanta Falcons i uke 3 hadde han 365 pasningsyards med tre touchdowns og to interceptions i et 27–24 nederlag. I uke 11 mot Seattle Seahawks satte han en personlig sesongrekord med 382 pasningsyards, med fire touchdowns og to interceptions i en 34–19 seier. Saints kvalifiserte seg til sluttspillet etter ett sesongresultat på 11–5, men ble slått ut i Wild Card-runden av Seattle Seahawks, 41–36, i en kamp som senere ble omtalt som "The Beast Quake Game". Brees avsluttet kampen med 404 pasningsyards og to touchdownpasnigner. Brees ble utvalgt til sitt femte Pro Bowl, fjerde med Saints. Brees hadde en mindre vellykket sesong, statistisk sett, med en personlig rekord på 22 interceptions som tangerte lagrekorden holdt av Aaron Brooks, men han kastet også 33 touchdownpasninger. Han ble rangert som #9 på NFL Top 100 Players of 2011.

#### 2011-sesongen

-seongen ble en rekordsettende sesong for Brees, som ledet ligaen i prosentandel fullførte pasninger, pasningsyards og pasningstouchdowns, også kalt for "The Triple Crown". Han slo Dan Marinos 27 år gamle rekord for flest pasningsyards i en sesong (5 084) i sesongens 15. kamp (uke 16) mot Atlanta Falcons hjemme i New Orleans i Mercedes-Benz Superdome med en touchdownpasning til Darren Sproles. Han satte også en ny lagrekord for flest touchdownpasninger i en sesong med 46.

I uke 2, Saints' første hjemmekamp i sesongen, slo Brees Chicago Bears for første gang i sin karriere som startende quarterback, som etterlot Baltimore Ravens som det eneste laget i NFL Brees enda ikke hadde vunnet mot. Den 23. oktober, i en 62–7 seier over Indianapolis Colts, fullførte han 31 av 35 pasninger for 325 yards og fem touchdowns, og ble utpekt til NFC Offensive Player of the Week. I en 49–24 seier mot New York Giants 28. november hadde han 363 pasningsyards og fire touchdowns, og vant igjen NFC Offensive Player of the Week-tittelen. Under en hjemmekamp mot Detroit Lions 4. desember hadde Brees 342 pasningsyards. Etter kampen hadde Brees 4 031 pasningsyards for sesongen, den første quarterbacken i NFLs historie til å nå 4 000 yards innen kampens 12 første kamper, og den første til å nå fire sesonger på rad med minst 4 000 pasningsyards og 30 touchdownpasninger. I uke 15 mot Minnesota Vikings kastet Brees for 412 yards med fem touchdownpasninger. I kampen ble Brees den første quarterbacken i NFLs historie til å kaste fem touchdownpasninger, 400+ yards og ha en prosentandel fullførte pasninger på 80% i en kamp.

I uke 16 mot Atlanta Falcons slo Brees Dan Marinos gamle rekord for pasningsyards i en sesong på 5 084 med en 9-yard touchdownpasning til Darren Sproles med tre minutter igjen av fjerde kvarter. Han trengte 305 yards for å slå rekorden ved kampstart, og hadde 307 etter kampen var over. Etter kampen hadde han 5 087 pasningsyards i seriespillet, med én kamp igjen. Med sin 8-yard touchdownpasning til Marques Coltson i andre kvarter forlenget Brees sin kamprekke med touchdownpasninger til 42. Marino gratulerte Brees via Twitter etter kampen og sa "Congrats to @drewbrees. Great job by such a special player." Brees svarte ved å tweete "Thanks to @DanMarino for his class and support during this run. It is an honor to attempt to follow the example he set for us all." Han fikk sin tredje og siste NFC Offensive Player of the Week-tittel for 2011-sesongen etter kampen mot Falcons.

I sesongavslutningen mot Carolina Panthers i uke 17 avsluttet Brees sin sesong ved å sette seks NFL-rekorder,med 468 fullførta pasninger for 5 476 yards slo han New England Patriots' Tom Brady, som også slo Marinos rekord på 5 235 yards. Brees hadde i snitt 342,25 pasningsyards per kamp, som slo Dan Fouts' rekord på 320,3 fra den forkortede -sesongen. Peyton Manning kom til å slå Brees' rekord med én pasningsyard i 2013, da han avsluttet sesongen med 5 477 pasningsyards, 342,31 per kamp i snitt.

I Wild Card-runden mot Detroit Lions vant Saints 45–28. Brees hadde 466 pasningsyards og tre touchdowns i kampen. De skulle derimot tape i divisjonsrunden mot San Francisco 49ers, 36–32. I nederlaget hadde Brees 462 pasningsyards, fire touchdownpasninger og to interceptions. Han ble utvalgt til sitt sjette Pro Bowl, og rangert som #2 på NFL Top 100 Players of 2012.

#### 2012-sesongen

Den 13. juli ble Saints og Brees enige om en 5-årig kontrakt verdt $100 millioner. Kontrakten inkluderte den høyeste mengden garanterte utbetalinger i NFLs historie på $60 millioner. $40 millioner av kontrakten ble utbetalt i det første året.

Brees startet sesongen med 339 pasningsyards, tre touchdowns og to interceptions i ett 40–32 tap mot Washington Redskins. I uke 4 hadde han 446 pasningsyards og tre touchdowns i ett 28–27 nederlag mot Green Bay Packers. Mot sitt forrige lag, San Diego Chargers, kastet Brees en 40-yard touchdownpasning til Devery Henderson. Dette var hans 48. kamp på rad med en touchdownpasning, som slo Johnny Unitas' rekord for flest kamper på rad med minst én touchdownpasning. Unitas' sønn Joe var tilstede under kampen for å se sin fars 52 år gamle rekord bli slått. Sean Payton, Joe Vitt og Mickey Loomis, som alle var suspendert etter "Bountygate"-skandalen fikk tillatelse til å se kampen mot Chargers i uke 5 fordi Brees kunne komme til å slå Unitas' rekord. For sine 370 pasningsyards med fire touchdowns og én interception mot Chargers ble Brees utpekt til NFC Offensive Player of the Week. Uten hovedtreneren sin hadde Saints tapt sine fire første kamper, men avsluttet tapsrekken med en 31–24 seier over Chargers.

Mot Atlanta Falcons i uke 13 kastet Brees ingen touchdownpasninger og fem interceptions, det høyeste i sin karriere, som avsluttet hans rekke på kamper med minst én touchdownpasning etter 54. Uken etter, mot New York Giatns, kastet Brees for 354 yards og sikret sin syvende sesong på rad med minst 4 000 pasningsyards, og forbigikk Peyton Mannings rekord på seks sesonger på rad. Det var også hans femte sesong på rad med minst 30 touchdownpasninger of 4 000 pasningsyards, som også var en NFL-rekord. Brees avsluttet sesongen med 5 177 pasningsyards og 43 touchdowns, til tross for at laget hadde det svakeste forsvaret i NFL som satte en ligarekord med 7 042 tillatte yards, og laget avsluttet sesongen 7–9 og gikk glipp av sluttspillet.

Brees ble utvalgt til sitt syvende Pro Bowl, denne gangen som en erstatning for den skadde Robert Griffin III. Han ble rangert som #11 på NFL Top 100 Players of 2013.

#### 2013-sesongen

Brees startet 2013-sesongen med 357 yards, to touchdowns og én interception i en 23–17 seier over Atlanta Falcons. I en 38–17 seier mot Miami Dolphins på hjemmebane i uke 4 hadde han 413 pasningsyards og fire touchdowns, og ble utpekt til NFC Offensive Player of the Week. I uke 10, da Saints slo Dallas Cowboys 49–17, hadde han 392 pasningsyards og fire touchdowns, og fikk sin andre NFC Offensive Player of the Week-tittel. To uker senere, i uke 12, forbigikk Brees Warren Moon på topplisten for pasningsyards i en karriere med 49 566. I uke 14 ble Brees den kjappeste, og femte, spilleren til å nå 50 000 pasningsyards. Han gjorde det med 183 kamper, og nådde 50 000 på en pasning til Jimmy Graham i fjerde kvarter av en 31–13 seier mot Carolina Panthers 8. desember, hvor han kastet fire touchdowns. I sesongavslutningen i uke 17, en 42–17 seier over Tampa Bay Buccaneers, hadde han 381 pasningsyards og fire touchdowns, som vant ham sin tredje NFC Offensive Player of the Week-tittel for 2013-sesongen. Han forlenget også sin NFL-rekord med seks sesonger på rad med minst 30 touchdownpasninger og 4 000 pasningsyards, o ghadde sin tredje sesong på rad med 5 000 yards og åttende på rad med 4 000 pasningsyards. For sine prestasjoner i sesongen ble han utvalgt til sitt åttende Pro Bowl. Saints avsluttet seriespillet 11–5 og hadde en knapp seier over Philadelphia Eagles i Wild Card-runden, men tapte mot Seattle Seahawks, som gikk videre til å vinne Super Bowl XLVIII, i divisjonsrunden. Han ble rangert som #6 på NFL Top 100 Players of 2014.

#### 2014-sesongen

Brees har i etterkant innrømt at 2014-sesongen var den mest frustrerende for ham. Saints avsluttet sesongen 7–9 og nådde ikke sluttspillet. Sesongen begynte med to tap til kampvinnende field goals av motstanderlaget; i uke 1 tapte Saints 37–34 borte mot Atlanta Falcons på overtid, og i uke 2, ett bortetap på 26–24 mot Cleveland Browns, gikk Brees opp til fjerde plass på topplisten for pasningsyards, foran John Elway. Den 19. oktober, borte mot Detroit Lions, tok Brees ledelsen for prosentandel fullførte pasninger i NFLs historie med 66,21%, og forbigikk Chad Pennington. I en 35–32 borteseier mot Pittsburgh Steelers 30. november hadde Brees 257 pasningsyards og fem touchdowns, og ble utpekt til NFC Offensive Player of the Week, hans 20. inkludert hans tid i AFC med Chargers. I en bortekamp mot Chicago Bears i uke 15 forlenget han sin rekke på sesonger på rad med minst 30 touchdownpasninger til syv, og for sesonger på rad med minst 4 000 pasningsyards til ni. Hans rekke for sesonger på rad med 5 000 pasningsyards skulle derimot ta en slutt da han avsluttet sesongen med 4 952, som gav ham en delt førsteplass for flest pasningsyards i sesongen med Steelers' Ben Roethlisberger. Han ble igjen utvalgt til Pro Bowl, sitt syvende på rad og niende totalt, og ble rangert som #30 på NFL Top 100 Players of 2015.

#### 2015-sesongen

Brees og Saints startet -sesongen 0–3. Den 4. oktober 2015, i uke 4, sikret Brees lagets første seier i sesongen, 26–20 mot Dallas Cowboys, med en 80-yard touchdownpasning til C. J. Spiller på andre play i overtid. Han ble utpekt til NFC Offensive Player of the Week for sine prestasjoner mot Cowboys. Det var Brees' 400. touchdownpasning, som gjorde ham til den femte spilleren i NFLs historie til å nå milepælen. Han ble også den kjappeste spilleren til å no 400 touchdowns, etter 205 kamper. Han nådde også 5 000 fullførte pasninger med en touchdownpasning til tight end Josh Hill. Det var den kjappeste seieren på overtid i seriespill i ligaens historie, da den ble avsluttet etter bare 13 sekunder.

Den 1. november 2015 tangerte Brees NFL-rekorden for flest touchdownpasninger i en kamp med syv i en 52–49 seier over New York Giants. I kampen fullførte hav 39 av 50 pasninger for 505 yards, hans andre kamp med minst 500 pasningsyards. Han ble den andre spilleren i NFLs historie til å ha flere kamper med 500 pasningsyards. Han ble utpekt til NFC Offensive Player of the Week for sine prestasjoner i kampen mot New York Giants.

I uke 12 ble hans rekke på 45 kamper på rad med en touchdownpasning avsluttet i et 24–5 nederlag mot Houston Texans. To uker senere forbigikk han Dan Marino som nummer fire i touchdownpasninger i NFLs historie da Saints slo Tampa Bay Buccaneers 24–17. I uke 15 ble han den fjerde quarterbacken til å nå 60 000 yards—etter 215 kamper, kjappest noensinne—og nådde sin 10. sesong på rad med 4 000 yards og hadde sin 94. kamp med 300 pasningsyards, men Detroit Lions vant kampen 35–27. Dette ledet brees til førsteplass på listen for flest kamper med 300+ pasningsyards ettersom at han og Manning hadde vært likt på 93 før kampen. En uke senere sikret han sin åttende sesong med minst 30 touchdownpasninger, og sin 95. kamp med 300 yards, begge NFL-rekorder, i kampen mot Jacksonville Jaguars. Med en seier over Atlanta Falcons i sesongavslutningen hadde Brees avsluttet sesongen med fire kamper med 300+ pasningsyards på rad, og en sesongtotal på 4 870 yards som ledet ligaen i pasningsyards for sjette gang til tross for å ha stått over en kamp med skade. Til tross for Brees' individuelle prestasjoner fullførte Saints seriespillet 7–9, og nådde ikke sluttspillet. Han ble rangert som #30 på NFL Top 100 Players of 2016.

#### 2016-sesongen

I Saints' sesongåpning i 2016 satte Brees en personlig rekord med en 98-yard touchdownpasning til Brandin Cooks i et knapt 35–34 tap mot Oakland Raiders. Han fullførte kampen med 28 av 42 pasninger for 423 yards og fire touchdownpasninger, og tangerte Peyton Manning for flest kamper med 400 pasningsyards i NFLs historie Uken etter forbigikk han Dan Marino på topplisten for flest pasningsyards i ett nederlag mot New York Giants.

Den 16. oktober, uke 6, kastet Brees for 465 yards og fire touchdownpasninger med én interception i en 41–38 seier på hjemmebane mot Carolina Panthers. Han satte dermed en NFL-rekord med sin 15. kamp med 400+ pasningsyards. Brees nådde en annen milepæl i den samme kampen da han ble den sjette spilleren til å nå 50 000 pasningsyards med ett lag. De andre fem spillerne var Peyton Manning (Indianapolis Colts), Brett Favre (Green Bay Packers), Dan Marino (Miami Dolphins), Tom Brady (New England Patriots), og John Elway (Denver Broncos).

I uke 7 ble Brees den første spilleren i NFLs historie til å nå 100 kamper med 300+ pasningsyards i ett nederlag mot Kansas City Chiefs 23. oktober.

I uke 16 tangerte Brees og Aaron Rodgers NFL-rekorden for flest sesonger med minst 35 touchdownpasning med sine fjerde sesonger–rekorden er delt med Peyton Manning og Tom Brady

Ved sesongslutt ledet Brees ligaen i pasningsyards med 5 208, nest flest i sin karriere, og hadde sin femte sesong med 5 000+ pasningsyards, som var mer enn alle andre 5 000-yard sesonger kombinert (4). Han hadde 471 fullførte pasninger som slo sin egen NFL-rekord på 468 fra 2011, og hadde en personlig rekord med 673 pasningsforsøk. Brees var #3 i ligaen med 37 touchdownpasninger, som var fjerde mest i sin egen karriere. Han var #2 i prosentandel fullførte pasninger (70%), den tredje gangen han fullførte en sesong med minst 70% fullførte pasninger Til tross for Brees' prestasjoner fullførte Saints sesongen 7–9 for tredje år på rad og nådde ikke sluttspillet. Han ble utvalgt til sin karrieres tiende Pro Bowl, og ble rangert som #16 på NFL Top 100 Players of 2017.

#### 2017-sesongen

Etter å ha startet -sesongen med et 29–19 nederlag mot Minnesota Vikings under *[[Monday Night Football]]* sprett Brees tilbake mot New England Patriots i uke 2. Saints tapte kampen, men Brees fullførte 27 av 45 pasninger for 356 yards og to touchdowns. I uke 10 mot Buffalo Bills hadde Brees bare 184 pasningsyards, men med 298 yards på løp vant Saints kampen 47–10. Tre uker senere forbigikk han Peyton Manning for andreplass i fullførte pasninger i en spillers karriere i en 31–21 seier over Carolina Panthers. Den 19. desember 2017 ble Brees utvalgt til sitt 11. Pro Bowl. Brees ble den tredje spilleren til å nå 70 000 pasningsyards i uke 16 mot Atlanta Falcons, og var den kjappeste til å nå milepælen etter 248 kamper. I samme kamp sikret han også sin 12. sesong med 4 000 yards på rad, og avsluttet kampen med 239 pasningsyards, en touchdown og en interception i en 23–13 seier. Brees avsluttet sesongen ved å sette en NFL-rekord med 72% fullførte pasninger. Han ledet også ligaen i fullførte pasninger (386) og yards per pasningsforsøk (8,1), og var nummer to i passer rating (103,9).

Saints avsluttet seriespillet 11–5, vant divisjonstittelen i NFC South og nådde sluttspillet for første gang siden 2013. I Wild Card-runden mot Carolina Panthers hadde han 376 pasningsyards, to touchdowns og én interception i en 31–26 seier. I divisjonsrunden, mot Minnesota Vikings, hadde han 294 pasningsyards, tre touchdowns og to interception i et 29–24 nederlag. Han var rangert som #8 på NFL Top 100 Players of 2018.

#### 2018-sesongen

Den 13. mars 2018 signerte Brees en 2-årig kontraktforlengelse med Saints verdt $50 millioner med $27 millioner garantert.

Brees startet sesongen med over 400 pasningsyards for 16. gang i sin karriere i uke 1 mot Tampa Bay Buccaneers, men Saints tapte kampen 40–48. i uke 3 mo Atlanta Falcons slo Brees Favres rekord for fullførte pasninger i en spillerkarriere i andre kvarter med sin fullførte pasning nummer 6 301. I kampen, som Saints vant 43–37 på overtid, kastet Brees for 396 yards og tre touchdowns, og hadde også to touchdowns på løp inkludert kampens siste touchdown, og ble utpekt til NFC Offensive Player of the Week. I uke 5, under *[[Monday Night Football]]* mot Washington Redskins, slo Brees Payton Mannings rekord for pasningsyards med en 62-yard touchdownpasning til Tre'Quan Smith send i andre kvarter. Han fullførte 26 av 29 pasninger og satte en personlig rekord med 89,66% fullførte pasninger i kampen, for 363 yards og tre touchdowns i en 43–19 seier, og ble utpekt til NFC Offensive Player of the Week for andre gang på tre uker. Etter bye-uken fikk Brees sin første seier mot Baltimore Ravens, 24–23, og ble den tredje quarterbacken i NFLs historie til å ha vunnet mot alle de 32 lagene i ligaen, etter Peyton Manning og Brett Favre. I samme kamp ble Brees også den fjerde quarterbacken i NFLs historie, med Manning, Favre og Tom Brady, til å nå 500 touchdownpasninger etter en 1-yard touchdownpasning til Benjamin Watson. Etter sin sesongs svakeste kamp med bare 120 pasningsyards og én interception mot Minnesota Vikings hadde Brees 346 yards, fire touchdowns og ingen interceptions i Los Angeles Rams' første nederlag i sesongen i uke 9. I uke 10 mot Cincinnati Bengals klatret Brees forbi Brett Favre til andreplass på topplisten for touchdownpasninger med en 17-yard touchdown til Michael Thomas i en 51–14 seier. Brees ble utpekt til NFC Offensive Player of the Month for november.

Brees avsluttet seriespillet med 364 av 489 pasninger for 3 992 yards, 32 touchdowns og fem interceptions i 15 kamper. Etter at Saints hadde sikret første seed i NFC i uke 16 stod Brees over den siste kampen i seriespillet. Han satte en NFL-rekord for prosentandel fullført pasninger (74,4%) og slo sin egne rekord (72,0%) fra , og ledet ligaen i passer rating (han satte også en personlig rekord med 115,7). Han nådde ikke 4 000 pasningsyards, som betydde slutten på hans pågående rekke med 12 sesonger på rad med minst 4 000 pasningsyards. Han ledet ligaen med seks comebacks i fjerde kvarter og syv kampvinnende drives.

I divisjonsrunden mot Philadelphia Eagles startet Saints svakt og lå tidlig under 14–0, men scoret 20 poeng uten å slippe noen inn i kampens tre siste kvarter for å nå sitt første NFC Championship Game siden de vant Super Bowl i 2009. I kampen fullførte Brees 28 av 38 pasninger for 301 yards, to touchdowns og én interception. I NFC Championship-kampen hadde Brees 249 pasningsyards, to touchdowns og én interceptions da Saints tapte 26–23 mot Los Angeles Rams i overtid etter at dommerne ikke blåste av på en pass interference-straffe på Rams' 13-yard linje med 1:49 igjen av ordinær spilletid. Dersom dommerne hadde blåst av kunne Saints trolig ha dratt ut tiden og prøvd seg på et field goal som trolig ville ha sikret seieren for New Orleans. Brees ble den første og eneste spilleren i NFLs historie til å kaste touchdownpasninger til 15 forskjellige spillere (hvor ni var udraftede) i én sesong, inkludert sluttspill. Han var nummer to i avstemning for ligaens MVP, bak Patrick Mahomes. Han ble rangert som den nest beste spilleren i NFL på NFL Top 100 Players of 2019.

#### 2019-sesongen

I sesongåpningen under *[[Monday Night Football]]* mot Houston Texans kastet Brees for 370 yards, to touchdowns og én interceptions i en 30–28 seier. I Saints' kamp i uke 2 mot Los Angeles Rams skadet Brees høyrehånden etter en takling fra Aaron Donald som førte til at han ble tatt av banen. Etter en MR-undersøkelse dagen derpå viste det seg at Brees hadde revnet leddbåndet i tommelen på sin høyre hånd og måtte opereres, som ville holde ham ute i mellom seks og åtte uker. Brees returnerte i uke 8 mot Arizona Cardinals, hvor han hadde 373 pasningsyards, tre touchdowns og én interceptions i kampen, som Saints vant 31–9. I uke 14 mot San Francisco 49ers fullførte Brees 29 av 40 pasninger for 349 yards, fem touchdowns og ingen interceptions, og scoret også en touchdown på et 1-yard løp, men Saints tapte kampen 48–46.

I uke 15 mot Indianapolis Colts slo Brees rekorden for touchdownpasninger i en karriere med 540, tidligere holdt av Peyton Manning, med en touchdownpasning til tight end Josh Hill. Touchdownpasningen som slo rekorden var hans tredje av fire i kampen. Han avsluttet kampen med fire touchdowns og 304 yards mens Saints slo Colts 34–7. Brees fullførte i tillegg 29 av sine 30 pasningsforsøk og satte en personlig rekord og en NFL-rekord med en prosentandel fullførte pasninger i én kamp på 96,7%, som slo den gamle rekorden (28 av 29 pasninger, 96,6%) som ble satt sesongen før av hans tidligere lagkamerat Philip Rivers. Ved sesongslutt hadde Brees spilt i 11 kamper, med samlet 2 979 pasningsyards, 27 touchdowns og fire interceptions. Han hadde en prosentandel fullførte pasninger på 74,34%, nest høyest i NFLs historie bak sin egen rekord fra året før.

I wildcardrunden mot Minnesota Vikings kastet Brees for 208 yards, én touchdown og én interception da Saints tapte 26–20 på overtid. Han ble utvalgt til sitt 13. Pro Bowl etter at Russell Wilson valgte å stå over. Han ble rangert som #12 på NFL Top 100 Players of 2020.

#### 2020-sesongen

Den 17. mars 2020 signerte Brees en 2-årig kontraktforlengelse verdt $50 millioner med Saints.

Under Saints' sesongåpning mot Tampa Bay Buccaneers og deres nye quarterback Tom Brady fullførte Brees 18 av 30 pasninger for 160 yards og to touchdowns, og slo Brett Favres rekord for flest pasningsforsøk i en karriere. Saints vant kampen 34-23.

I uke 10 mot San Francisco 49ers måtte Brees forlate kampen etter første halvdel med en brystskade etter en sack fra Kentavious Street. Brees fullførte 8 av 13 pasninger for 76 yards og en touchdown før han ble tatt ut av kampen. Dagen etter ble det forklart at Brees hadde flere brukne ribben og en kollapset lunge etter taklingene mot ham i løpet av kampen. Den 20. november ble Brees plassert på injured reserve, som betyr at han går glipp av minst tre uker.

Etter å ha gått glipp av fire kamper ble Brees aktivert 19. desember 2020, i forkant av Saints' kamp mot Kansas City Chiefs i uke 15. I kampen, som Saints tapte 29-32, forbigikk Brees tidligere quarterback i Canadian Football League (CFL) Anthony Calvillo for førsteplass i pasningsyards i alle ligaer. I Saints' neste kamp, mot Minnesota Vikings i uke 16, ble Brees den første quarterbacken noensinne til å nå 80 000 pasningsyards da New Orleans vant 52–33 og sikret sin fjerde divisjonstittel i NFC South på rad. Han avsluttet sesongen med 2 942 pasningsyards, 24 touchdowns og seks interceptions i løpet av 12 kamper.

I wildcardrunden mot Chicago Bears kastet Brees for 265 yards og to touchdowns da Saints vant 21–9. Sesongen ble avsluttet med et 30–20 tap mot divisjonsrivalene Tampa Bay Buccaneers i divisjonsrunden, hvor Brees kastet for 134 yards, en touchdown og tre interceptions. Den 6. februar 2021 annonserte Saints at de hadde reforhandlet Brees' kontrakt, som senket lønnen hans for neste sesong ned til $1,075 millioner og reddet laget en del plass i forhold til lønnstaket. Den 14. mars 2021, nøyaktig 15 år etter at Brees signerte sin første kontrakt med New Orleans Saints, annonserte Brees at han skulle pensjonere seg etter 20 sesonger i ligaen. Saints plasserte ham på reserve/retired-listen 11. juni 2021.

## Karrierestatistikker i NFL

### Seriespill

### Sluttspill

## Utmerkelser og rekorder
Brees har vunnet flere titler i både college og NFL, inkludert:
* Super Bowl MVP (XLIV)
* 13× Pro Bowl (2004, 2006, 2008–2014, 2016–2019)
* All-Pro førstelag (2006) 
* 4× All-Pro andrelag (2008, 2009, 2011, 2018)
* 2× NFL Offensive Player of the Year (2008, 2011)
* ''Sports Illustrated'' Sportsman of the Year (2010)
* Associated Press Male Athlete of the Year (2010)
* Bert Bell Award (2009)
* Walter Payton NFL Man of the Year (2006)
* NFL Comeback Player of the Year (2004)
* Maxwell Award (2000)
* 2× Big Ten Offensive Player of the Year (1998, 2000)

### National Football League-rekorder
* Flest touchdownpasninger, kamp (7) (delt med 7 andre)
* Høyest prosentandel fullførte pasninger, sesong (74,4 % i 2018)
* Flest sersonger med 5 000 pasningsyards: 5
* Flest kamper på rad med en touchdownpasning: 54

### Lagrekorder med New Orleans Saints
* Pasningsyards, karriere (68 010)
* Pasningsyards, kamp (510)
* Touchdownpasnigner, karriere (491)
* Fullførte pasnigner, karriere (6 017)
* Fullførte pasninger, kamp (39) (fire ganger)
* Pasningsforsøk, karriere (8 742)
* Pasningsforsøk, kamp (60)
* Pasningsyards, sesong (5 476) (2011)
* Touchdownpasninger, sesong (46) (2011)
* Fullførte pasninger, sesong (471) (2016)
* Pasningsforsøk, sesong (673) (2016)
* Lengste pasningsspill, (98 yards) (2016)
* Prosentandel fullførte pasninger, sesong (74,4 %)

## Kommentatorkarriere
Etter at han pensjonerte seg fra NFL ble Brees ansatt av NCB Sports som ekspertkommentator for nettverkets dekning av Notre Dame-kamper samt på Football Night in America hvor han jobbet med hovedkommentator Mike Tirico.

## Personlig liv
Brees giftet seg med kjæresten sin fra college Brittany Dudchenko i februar 2003. Paret har fire barn samme; tre sønner født i januar 2009 oktober 2010, og august 2012, og en datter i august 2014.

Brees flyttet til New Orleans ikke lenge etter orkanen Katrina. Han har sener fortalt at det var tungt å flytte til en by som fremdeles slet med ødeleggelsene fra orkanen; han og Brittany ble umiddelbart forelsket i kulturen og byens "sjel". De kjøpte og renoverte et hus i Uptown New Orleans, hvor de fremdeles bor. Brees sa under et intervju at han mente familien hans nå var fullendt, især fordi paret ønsket seg tre gutter og en jente. Alle de fire ungene ble født i New Orleans og vokser opp der. Brees' fire prioriteter i livet er hans tro, familien, amerikansk fotball og filantropi; han kaller det også for hans "four F's". Brees har også ett hus i San Diego.

Brees er personlig kristen. Han ble oppdratt som kristen, men har selv sagt at han ikke var en hengiven kristen før han ble 17, da han hadde et revnet korsbånd og lurte på hvem han var og hva hans hensikt i livet var. Brees hadde også andre prøvelser senere i livet som da han skadet skulderen i 2005; han mener selv at slike skader og probleme bare har styrket hans forhold til gud.

Den 6. juli 2010 gav Brees ut sin første bok, *Coming Back Stronger: Unleashing the Hidden Power of Adversity*, som han skrev sammen med Chris Fabry. *Coming Back Stronger* startet på tredjeplass på The New York Times Best Seller list for sakprosa

Brees' mor, Mina Brees, døde 7. august 2009, 59 år gammel, etter en overdose av reseptbelagte medisiner. Dødsfallet ble senere erklært et selvmord. Brees fikk en kort pause fra Saints' treningsleir for "family matters". I 2006 beskrev Brees sitt forhold med moren som "nonexistent" etter at han nektet å ansette henne som hans agent da han begynte i NFL. Etter hennes død sa Brees at sitat var tre år gammelt, og at forholdet mellom de to hadde forbedret seg. I sin selvbiografi som ble utgitt nesten ett år senere, skrev han at de hadde jobbet med forholdet og at hun hadde sett frem til å møte hans sønn; hennes første barnebarn.

I en avstemning i april 2010 ble Brees valgt til å representeres på omslaget for EA Sports' videospill *[[Madden NFL 11]]*.

Brees bruker trøyenummer 9 til ære for baseballspilleren Ted Williams.

Brees blir noen ganger referert til som "Breesus" av Saints' tilhengere eller "Cool Brees", ret kallenavn han fikk  for å ha holdt seg rolig selv under høyt press da han var yngre.

Den 10. mars 2010 ble Brees talsperson for AdvoCare International, en multi-level marketing-bedrift som produserer slanke- og ernæringsprodukter.

Brees eier flere restauranter. I mai 2015 kjøpte han 25% av "Walk-On's Bistreaux & Bar", en sportsbar med opphav i Baton Rouge. I 2019 åpnet han en Walk-On's restaurant i Midland, Texas. I forhandlingene med Walk-On's sa Brees at han var interessert i å bruke noe av det han hadde lært som franchiseeier for Jimmy John's i de nye restaurantene.Han eier ni Jimmy John's, mens en tiende er  under oppbygging. Carl Buergler, Jimmy John's Director of Operations, spilte amerikansk fotball med Brees ved Purdue.

Da Brees slo rekorden for pasningsyards i NFL sendte han en fotball og et brev til spillerne som hadde hjulpet ham på vei til milepælen.

Brees bruker tidligere spiller og trener i Major League Baseball Tom House som sin Mechanics coach.

I 2019 startet Brees et samarbeid med San Diego Surf Sports for å hjelpe unge atleter i San Diego-området.

Brees var en republikaner før han ble partipolitisk uavhengig. Han følger en streng diett og unngår gluten, melkeprodukter og nøtter på grunn av allergier. Han har strukturerte daglige treningsrutiner med fokus på kjernemuskulatur snarere enn tung vekttrening.

Den 3. juni 2020, under protestene etter George Floyds død, fortalte Brees Yahoo! Finance at han stod ved sine utsagn fra 2016 om at kneling under nasjonalsangen var respektløst overfor flagget og USA. Flere av hans lagkamerater og andre profesjonelle idrettsutøvere uttrykte sinne og skuffelse over uttalelsene. Dagen etter postet han en beklagelse på sin personlige Instagram-konto.

## Veldedighetsarbeid
I 2010 beskrev *[[Sports Illustrated]]* Brees som "an athlete as adored and appreciated as any in an American city today". Da *Sports Illustrated* valgte ham for Sportsman of the Year i 2010 var begrunnelsen "[f]or not only leading the New Orleans Saints to the first Super Bowl title in the franchise's history, but also for helping lead the city of New Orleans' rebirth after the tragedy of Hurricane Katrina". Det at han bodde i New Orleans sammen med familien istedenfor i forstadene, som mange andre spillere, har også blitt sett på som positivt av lagets tilhengere.

### Brees Dream Foundation
I 2003 stiftet Brees, sammen med sin kone Brittany, Brees Dream Foundation for å støtte kreftpasienter og kreftforskning til minne om Brittanys tante, som døde av kreft. Etter at Brees flyttet til New Orleans begynte stiftelsen også å hjelpe under gjenoppbyggingen etter orkanen Katrina. Stiftelsen støtter også programmer i San Diego i California, hvor Brees vanligvis tilbringer offseason, og West Lafayette, Indiana hvor parets gamle skole, Purdue, ligger, som Brees besøker årlig.

Brees og stiftelsen har vært svært involvert i gjenoppbyggingen av New Orleans etter orkanen Katrina. Drew og Brittanys Brees Dream Foundation annonserte et samarbeid i 2007 med den internasjonale veldedigheten Operation Kids for å gjenoppbygge akademiske og idrettsfasiliteter i New Orleans. Brees sponser også Rebuilding Through Brotherhood-programmet som inviterer medlemmer av Sigma Chi til New Orleans for å bygge hus med Habitat for Humanity.

I juli 2020 inngikk Brees og konen Brittany en avtale med Ochsner Health System og donerte $5 millioner gjennom Brees Dream Foundation for å hjelpe med byggingen av flere helsestasjoner i Louisiana.

Per juli 2020 har stiftelsen donert over $35 millioner til veldedige saker verden rundt.

### Andre aktiviteter

Brees har vært med på flere USO-turer i sin karriere. Mot slutten av juni 2009 besøkte han Guantánamobukten fangeleir. Da han returnerte fra besøket sa han at fangene på Guantánamo ble behandlet ti ganger bedre enn fanger i amerikanske fengsler.

I februar 2008 signerte Brees en kontrakt med Chili's Grill & Bar for å reklamere for kjedens nye hamburgere. Kampanjen samlet inn penger for veldedighet. I juni 2008 deltok Brees i Pro Sports Team Challenge, en konkurranse for profesjonelle idrettsutøvere som samlet inn penger til veldedigheter. Brees spilte for veldedigheten Operation Kids.

Den 18. februar 2007 ble Brees anerkjent av Krewe of Bacchus, en organisasjon for Mardi Gras-paraden i New Orleans, som Grand Marshal for Bacchus-paraden i 2007. Brees var Bacchus XLII for paraden i 2010 den 14. februar, en uke etter Super Bowl.

I juni 2010 ble Brees utpekt til co-chair for President's Council on Fitness, Sports and Nutrition av president Obama sammen med tidligere olympisk turner Dominique Dawes.

I oktober samme år deltok Brees i en It Gets Better-video hvor han snakket ut mot mobbing etter at flere homofile tenåringer hadde begått selvmord.

I april 2018 saksøkte Brees en gullsmed i San Diego. Brees og hans kone påstår at de hadde betalt $15 millioner for diamanter som en uavhengig takstmann hadde verdsatte til bare $6 millioner. Den 21. juni 2019 fikk Brees $6 millioner fra søksmålet.

I mars 2019 inngikk Brees en avtale med Brandon Landry, en av grunnleggerne av Walk-On's, om å starte en ny restaurant.

## Se også
* Liste over pasningsstatistikker for quarterbacks i amerikansk fotball
* Liste over kamper på rad med touchdownpasninger i National Football League
* Liste over kampstarter på rad av en quarterback i National Football League
* Liste over ledere i passer rating i National Football League
* Liste over ledere i fullførte pasninger i National Football League
* Liste over ledere i touchdownpasninger i National Football League
* Liste over ledere i pasningsyards i National Football League
* Liste over ledere i seiere av en quarterback i National Football League
* Liste over resultater i sluttspill av en quarterback i National Football League
* Liste over quarterbacks i National Football League med minst 500 yards i en kamp
* Liste over quarterbacks i National Football League med en perfekt passer rating
* Liste over quarterbacks i National Football League med minst 5 000 pasningsyards i en sesong

## Noter

## Referanser


## Eksterne lenker
* 
* 
* 
* 
*  The Brees Dream Foundation
*  Profil på NewOrleansSaints.com